Държавен вестник, бр. 59, 2003 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  59
§ 2. Тази наредба се издава на основание
чл. 46, ал. 3 от Закона за нотариусите и нотари-
алната дейност.
Министър: А. Станков
Приложение
към чл. 3, ал. 2
Списък на въпросите за провеждане на изпи-
та за помощник-нотариуси по заместване
1. Видове собственост. Съсобственост. Разпо-
реждане със съсобствен недвижим имот.
2. Етажна собственост. Ограничени вещни права.
3. Способи за придобиване на право на собстве-
ност и ограничени вещни права.
4. Съпружеска имуществена общност. Имущест-
вен режим и разпореждане.
5. Възстановяване на собственост по реститу-
ционните закони—нотариални действия.
6. Нотариални действия по приватизационни
сделки.
7. Видове сделки с недвижими имоти и вещни
права върху тях. Форма на сделките. Недействи-
телност.
8. Прехвърляне на вземания и задължения.
9. Залог и ипотека. Нотариални действия.
10. Нотариални действие при облигационни до-
говори; нотариални действия при прехвърляне на
моторни превозни средства.
11. Представителство.
12. Наследяване. Форма, отмяна и недействи-
телност на завещание.
13. Приемане и отказ от наследство. Продажба
на наследство.
14. Видове дружества—управление. Представи-
телство.
15. Сделки с търговски предприятия. Търговско
представителство.
16. Прехвърляне на дружествен дял в търговски
дружества. Апорт.
17. Общи правила на охранителните производства.
18. Доказателства и доказателствени средства в
нотариалното производство. Официални и частни
документи.
19. Доказване правото на собственост. Докумен-
ти с доказателствена сила на нотариален акт.
20. Видове нотариални производства. Нищожни
нотариални удостоверявания.
21. Вписването като вид нотариално производ-
ство. Подсъдност. Форма на вписването.
22. Права и задължения на нотариусите. Отго-
ворност по Закона за нотариусите и нотариалната
дейност. Основания за отвод на нотариусите и на
участниците в нотариалното производство: свиде-
тели, тълковници, преводачи.
23. Права и задължения на помощник-нотариу-
сите и служителите на нотариусите.
24. Заместване на нотариусите.
25. Права и задължения на съдиите по вписва-
нията.
26. Служебен архив на нотариусите.
27. Нотариални такси по Закона за нотариусите
и нотариалната дейност.
28. Такси по Закона за местните данъци и такси,
Закона за собствеността и ползването на земедел-
ските земи, Закона за възстановяване на собстве-
ността върху горите и земите от горския фонд,
Закона за особените залози.
39809
МИНИСТЕРСТВО НА
ТРАНСПОРТА И СЪОБЩЕНИЯТА
НАРЕДБА № 60
от 14 май 2003 г.
за одобряване типа на нови моторни
превозни средства и техните ремаркета
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят усло-
вията и реда за:
1. одобряване типа на нови превозни сред-
ства (ПС) от категории и типове (приложение
№ 1), произведени на един или няколко етапа;
2. одобряване типа на ПС по отношение на
определени технически характеристики;
3.  одобряване типа на нова система, компо-
нент или отделен технически възел, предназна-
чени за монтиране в ПС;
4.  издаване на сертификат за одобряване на
типа;
5. начини за удостоверяване на съответст-
вие с одобрения тип.
(2) ЕС сертификатите за одобряване типа на
нови ПС, системи, компоненти или отделни
технически възли, издадени от компетентните
органи на страни—членки на Европейския съюз,
запазват действието си на територията на Ре-
публика България при условие, че производи-
телят представя на Изпълнителна агенция “Ав-
томобилна администрация” (ИА “АА”) легали-
зиран превод на български език на сертифика-
та за одобряване на типа.
(3) Притежателят на ЕС сертификата за
одобряване на типа е длъжен незабавно да ин-
формира изпълнителния директор на ИА “АА”
за извършени изменения (разширения) на тези
сертификати, както и за валидността им.
Чл. 2. Наредбата не се прилага за:
1. одобряване типа на единични ПС;
2. одобряване типа на четириколесни МПС,
чиято собствена маса не превишава 350 kg без
масата на  акумулаторните батерии при елект-
рическо задвижване и конструктивната макси-
мална  скорост не превишава 45 km/h и:
а) работният обем на двигателя не преви-
шава 50 cm3—за двигатели с принудително
запалване, или
б) максималната ефективна мощност не
превишава 4 kW за други видове двигатели с
вътрешно горене, или
в) максималната постоянна номинална мощ-
ност не превишава 4 kW за МПС с електричес-
ки двигател;
3. одобряване типа на четириколесни МПС,
различни от посочените в т. 2 , чиято:
а) маса без товар и без масата на акумула-
торните батерии при електрическо задвижване
не превишава 400 kg или 550 kg за МПС, пред-
назначени за превоз на товари;
б) максималната ефективна мощност на
двигателя не превишава 15 kW;
4. одобряване типа на ПС, предназначени за
въоръжените сили.